open-index/open-wikipedia-markdown huggingface dataset:
896.

__NOTOC__
Godina **896.** (**[[rimske brojke|DCCCXCVI]]**) bila je prijestupna godina koja počinje u četvrtak u julijanskom kalendaru. 

## Događaji

* Bitka kod Južnog Buha u kojoj Bugari nanose odlučujući poraz Mađarima trajno ih protjeravši iz stepa današnje Ukrajine na zapad.
* Istočni Franci pod vodstvom Arnulfa Karantanskog napadaju i osvajaju područje Italije.
* april &ndash; Bonifacije VI nasljeđuje Formoza kao 112. papa.
* maj &ndash; Stjepan VI (također poznat i kao Stjepan VII) nasljeđuje Bonifacija VI kao 113. papa.
* Alfred Veliki obnavlja nekadašnje rimske bedeme Londona.
* ljeto &ndash; Bitka kod Bulgarofigona u kojoj Bugari pod Simeonom I nanose veliki poraz Bizantincima.


## Rođenja

* Al-Masudi, arapski historičar i geograf

## Smrti

* 4. 4. &ndash; Papa Formoz
* april &ndash; Papa Bonifacije VI

## Reference
Masudi

**Abd al-Hasan Ali ibn al-Husayn Masudi** (oko 890 - oko 957), arapski historičar, geograf, filozof i pisac. 

Rodio se u Bagdadu. Putovao je po Španiji, Perziji, Italiji, Madagaskaru, Rusiji, Indiji, Šri Lanki i Kini, te je svoje zadnje godine proveo u Siriji i Egiptu. U glavnom djelu *Muruj al-Dhabab wa-Ma'adin al-Jawhak* (zlatna polja i rudnici dragog kamenja), prikazao je političku, socijalnu i literarnu historiju Orijenta od "stvorenja svijeta" do 947, prema podacima skupljenim na svojim putovanjima. Njegovo djelo također obuhvaća religijska raspravljanja i geografske opise.
Strandža

**Strandža** (bugarski: *Странджа*, turski: *Yıldız Dağları* ili *Istranca*) je niska planina na jugoistoku Bugarske i sjeverozapadu Turske duž Crnomorske obale. 
## Geografija
Smeštena na prilazima Evrope ka Aziji‚ Strandža je jedinstveni sklad prirodnih znamenitosti karakterističnih za mediteransku zonu ta dva kontinenta. Park prirode Strandža je najveći zaštićeni prirodni prostor u Bugarskoj, on je dio evropske ekološke mreže Natura 2000.

## Povezano
* Park prirode Strandža

## Vanjske veze

* Slike planine Strandže
Bonifacije VI

**Bonifacije VI.** je bio papa od 4. travnja 896. do 19. travnja 896. godine. Za papu je izabran zahvaljujući neredima koji su u Rimu izbili nakon smrti svog prethodnika Formoza, koja je koincidirala od strane Formoza potaknutom invazijom istočnofranačkog kralja Arnulfa na Italiju. Njegov pontifikat je trajao petnaest dana, te je tako postao jednim od najkratkovječnijih papa u historiji. Kako je pontifikat završio nije jasno; prema jednim izvorima je umro od gihta, a prema drugima je nasilno uklonjen ili svrgnut kako bi papom postao njegov nasljednik Stjepan VI, pristaša Arnulfovog suparnika Guida od Spoleta. 

Godine 898. je papa Ivan IX u Rimu sazvao poseban sinod na kome je izbor Bonifacija VI za papu poništen.
Stjepan VI (papa)

**Stjepan VI.** je bio papa od 22. svibnja 896. do kolovoza 897. godine. Prije nego što je postao papa, bio je biskup Anagnija, a na koje ga je mjesto postavio papa Formoz. U travnju 896. je Formoz, poznat kao pristaša istočnofranačkog kralja Arnulfa Karantanskog umro, i naslijedio ga je Bonifacije VI, koji je, pak, umro ili bio nasilno svrgnut samo nakon petnaest dana. Potom su vodeće rimske porodice povezane sa Arnulfovim suparnikom, carem Guidom od Spoleta za novog papu izabrale upravo Stjepana.

Spoletanska frakcija je potom u januaru 897. nastojala svoju nadmoć pokazati time što je protiv Stjepanovog pro-arnulfovskog prethodnika organiziralo posthumno suđenje, poznat kao Sinod trupla. Formozov leš je iskopan, postavljen na prijestolje i natjeran da preko đakona kao njegovog formalnog predstavnika, odgovara na niz optužbi. Leš je proglašen krivim, lišen svih počasti, osakaćen, a potom bačen u Tiber. Događaj, koji je postao poznat kao jedan od najbizarnijih u historiji papinstva, izazvao je skandal među Rimljanima. Ogorčeni građani su Stjepana zadavili, a novim je papom postao skromni Roman.
897.

__NOTOC__
Godina **897.** (**[[rimske brojke|DCCCXCVII]]**) bila je redovna godina koja počinje u subotu u julijanskom kalendaru. 

## Događaji

* januar &ndash; U Rimu održan Sinod trupla.
* Japanskog cara Udu nasljeđuje car Daigo.
* Yahya al-Hadi ila'l Haqq započinje vladavinu zejditskih šijitskih imama u Jemenu, koja će trajati do druge polovice 20. vijeka.
* august &ndash; Nakon što je ubijen Stjepan VI, kao 114. papa ga nasljeđuje Roman.
* novembar &ndash; Papa Roman je svrgnut.
* decembar &ndash; Teodor II nasljeđuje Romana kao 115. papa, ali umire samo dvadeset dana kasnije.


## Rođenja

## Smrti

* Papa Stjepan VI (zadavljen)
* Papa Teodor II
* Zhaozhou, kineski Zen učitelj

## Reference
Roman (papa)

**Roman** je bio papa od kolovoza do studenog 897.

Rodio se u mjestašcu Gallese blizu grada Civita Castellana.

Bio je izabran da nasljedi ubijenog papa Stjepana VI, ali je ubrzo svrgnut. Povjesničar Frodoard navodi kako mu je kratka vladavina bila "kreposna", te da je umro kao skromni redovnik. Točan datum njegove smrti nije poznat.
Južni Bug

**Južni Bug** (, , , starogrčki: Hypanis) je rijeka u Ukrajini. Izvire na zapadu zemlje u Podolju oko 145&nbsp;km² od granice s Poljskom i teče na jugoistok kroz stepsku niziju. Dugačka je 853&nbsp;km. Kod grada Očakova se ulijeva u Crno more. Na ušću tvori Dnjepro-buški liman. Srednji protok na 132&nbsp;km od ušća iznosi 82 m³/s, najveći – 5.320 m³/s, a najmanji – 2,6 m³/s. Zaleđen je od novembra do februara. Salinitet rijeke iznosi do 0,9 g/l.

Glavne pritoke su rijeke: Volk, Ternovaja, Ikva, Sluč, Homora Zgar, Rov, Sob, Dohna, Savranka, Desna, Mertvovod, Ingul, Sinica, Zgar.

Na rijeci se nalaze sljedeći gradovi – Hnivan, Ladižin, Vinica, Savran, Haivoron, Pervomaisk, Nova Odesa, Očakov, Nikolajev.


Datoteka:Confluence of Southern Buh & Inhul.jpg|Ušće rijeke Inhul u Južni Bug kod grada Nikolajeva
Datoteka:Rika Ploska vpadaye v Pivdenny Bug, Khmelnitsky, 2005 07 28.jpg|Ušće rijeke Ploska u Južni Bug
Datoteka:South_Bug_Vinnitsa_2006_G1.JPG|Južni Bug u gradu Vinici
Teodor II (papa)

**Teodor II.** je bio papa u prosincu 897. godine. Prije nego što je postao papa, bio je svećenik koga je zaredio papa Stjepan V. Njegov brat Teocije je bio biskup. Papom je postao nakon što je njegov prethodnik Roman svrgnut. Umro je samo nakon dvadeset dana, ali je svoj pontifikat - jedan od najkraćih u historiji - iskoristio kako bi poništio odluke Sinoda trupla koje su izazvale sablazan među Rimljanima i dovele do ubojstva njegovog pape Stjepana VI nekoliko mjeseci ranije. Truplo pape Formoza koje je temeljem sinodskih odluka bilo bačeno u Tiber, ponovno je svečano sahranjeno u bazilici Svetog Petra.
Atentat na Franju Josipa

**Atentat na austrijskog cara [[Franjo Josip I.|Franju Josipa I.]]** se dogodio 18.2. 1853. kada ga je pokušao ubiti mađarski nacionalist János Libényi.

Car je šetao sa svojim oficirem Maximilianom Karlom Lamoralom O'Donnellom, na jednom od gradskih bastiona, kada mu je Libényi prišao. Instantno je napao cara s leđa nožem i ubo ga direktno u vrat. Car Franjo Josip je gotovo uvijek nosio uniformu s visokim ovratnikom, tako da mu je vrat bio gotovo u potpunosti prekriven. Tako se dogodilo da je njegov ovratnik bio napravljen od jako krutog materijala. Iako je car, jasno, bio ozlijeđen i počeo je krvariti, ovratnik mu je spasio život. Grof O'Donnell je tada odmah napao Libényija sa svojom sabljom. O'Donnell je kasnije postao i službeni grof Habsburške Monarhije (do tada je samo bio grof zbog irskog plemićkog porijekla) i nagrađen je za svoje zasluge u spašavanju cara. Još jedan svjedok, koji je slučajno prolazio, mesar Joseph Ettenreich, također je pomogao i svladao Libényija. Za to ga je car nagradio i proglasio ga plemićem, te je ovaj tako postao Joseph von Ettenreich. Libényi je ubrzo odveden pred sud te osuđen na smrt zbog pokušaja regicida. Smrtna kazna izvršena je na Simmeringer Haideu, a potom je Franjo Josip čuvši o katastrofalno lošoj ekonomskoj situaciji atentatorove majke dodjelio joj državnu penziju. Nakon ovog neuspjelog napada, carev brat Maksimilijan, kasniji meksički car, pozvat će sve europske plemićke obitelji na davanje donacije za izgradnju crkve na mjestu napada, koja bi tamo stajala kao simbol i podsjetnik. Crkva se nalazu u Ringstrasseu, blizu Univerziteta, a znana je kao Votivkirche.

## Povezano
* Franjo Josip
## Izvori
Ultimate Kylie

***Ultimate Kylie*** je treći kompilacijski album australijske pjevačice Kylie Minogue, objavljen u novembru 2004. godine u izdanju diskografske kuće Parlophone. Album na dva CD sažima Minogue rad sa svih devet albuma koje je do tad objavila uz dve nove pjesme, „I Believe in You”, koju su napisali Scissor Sisters, i „Giving You Up”. Album je ekskluzivno ponovo objavljen u Australiji kao set od dva CD i jednog DVD, a tad je ponovo ušao na ljestvicu i to na 16. mjesto.

## Informacija
*Ultimate Kylie* je treći veći album Minogue sa najvećim hitovima. Iako nije njena prva kompilacija, *Ultimate Kylie* je značajan jer je to jedini album na kojem su uključeni i snimljeni materijali sa Stock, Aitken i Waterman, Deconstruction Records i Parlophone. Reklame za album govorile su da će na njemu biti svaki singl Minogue koji je objavljen u Velikoj Britaniji, ali neki od njih nisu uključeni. DVD objavljen pod istim imenom sadrži sve videospotove Minogue snimljene do njegovog objavljivanje na CD. Sadrži i Minogue izvedba „Can't Get Blue Monday Out of My Head” na dodeli Brit Awards u 2002. godine.

## Uspjeh na top listama
*Ultimate Kylie* dospeo je na jendo od prvih 10 mjesta u nekoliko država među kojima su i Australija, Njemačka i Velika Britanija. Album je ostao u Velikoj Britaniji u na jednom od prvih mjesta 10 nedelja, od kojih je najviše bilo šesto mjesto. Tako je postao Minogue 10. album koji je dospeo na jedno od prvih 10 mjesta na ljestvice.

U Velikoj Britaniji prodato je preko milijon primjeraka albuma, a u Australiji preko 280&nbsp;000 primjeraka. Ukupno je prodato više od 3 milijona primjeraka albuma. Takođe, album je dobio trostruku sertifikaciju platinasti u Irskoj i jednu sertifikaciju platinasti u Belgiji, a zlatnu sertifikaciju u Španjolski (50&nbsp;000 primjeraka) i Njemačkoj (100&nbsp;000 primjeraka). Album je objavljen iu SAD-u, ali nije dospeo na ljestvice. U novembru 2006. godine album je ponovo objavljen u Australiji, pre nego što se sledeće nedjelje popeo na osmo i konačno na sedmo mjesto posle tog nedjelje. Album je dospeo na 42. mjesto australijske godišnje ljestvice u 2004. godine, 38. mjesto u 2005. godine i 40. mjesto u 2006. godine.

## Popis pjesama

## Top ljestvice

## Vanjske veze
* Službena stranica Kylie Minogue
Argo (pas)

**Argo** (grčki: Ἄργος, Argos) je vjerni Odisejev lovački pas, iz Homerovog epa o Odiseju koji ga je jedini prepoznao, kad se nakon dvadeset godišnjeg lutanja, pojavio u vlastitom domu na Itaci prerušen u prosjaka.
## Argo u Homerovu epu
Susret Odiseja i vjernog Arga, je dirljivi prizor koji Gustav Schwab u svojoj skraćenoj verziji Homerova epa ovako opisuje:

*Dok su još tako među sobom razgovarali, digne jedan stari domaći pas na vratima glavu sa svog ležaja i naćuli uši. Zvao se Argo; sam ga je Odisej još nekada odhranio, prije nego je krenuo pred [[Troja|Troju]]. Nekada je pratio ljude u lov, a sada je ležao prezren u starosti, pred vratima na gnojištu, pun pasjih uši. Kad je ugledao Odiseja, kao da ga je usprkos prerušenom obličju prepoznao, spusti uši i mahne repom, ali približiti se više nije mogao od slabosti. Odisej potajno otare suzu s oka kad je to opazio, a onda sakrije svoju žalost i reče svinjaru:*

*- Ovaj pas, koji ovdje na gnoju leži, čini mi se da nije nekada bio tako loš: to se vidi po njegovu uzrastu!*

*- Dakako - odvrati Eumej - to je bio najmiliji lovački pas moga nesretnog gospodara. Onda si ga trebao vidjeti u šumskim dolinama, kako je kroz grmlje živo tragao za divljači! Ali sada, otkako mu je gospodara nestalo, leži ovdje prezren, a djevojke mu ne daju ni potrebne hrane!*

*S tim riječima uđe svinjar u palaču, a pas pošto je nakon dvadeset godina opet vidio svog gospodara, spusti glavu i ugine*.

## [[Etimologija]]
**Argos** (αργος) na grčkom znači *blistav*, "sjajan".
## Kuriozitet
* Ono što je gotovo nevjerojatno je činjenica o Argovim godinama, dakle po Homeru bi to bilo najmanje 21, ali i to bi bilo malo jer je on bio Odisejev pas ljubimac koji ga je vjerno pratio u lovu, dakle prije bi bilo da je imao 23, ako ne i više godina. Ne zaboravite da je Schliemann na osnovu pomnog pručavanja Homerova epa - pronašao i iskopao Troju, - što bi značilo da je Homer ipak vjerno prenosio događaje. Kad se zna da je najstariji živući pas u moderna vremena **[http://en.wikipedia.org/wiki/Pusuke Pusuke]** iz Japana (uz punu njegu i moderni medicinski tretman) doživio 26 godina i 9 mjeseci, zvuči nevjerojatno da je Argu uspjelo živjeti toliko dugo prije 3 500 godina, u neolitskim uvjetima.

## Reference

## Vanjske veze
* Homer: Odiseja
898.

__NOTOC__
Godina **898.** (**[[rimske brojke|DCCCXCVIII]]**) bila je redovna godina koja počinje u nedjelju u julijanskom kalendaru. 

## Događaji

* januar &ndash; Ivan IX nasljeđuje Teodora II kao 116. papa.
* Mađarska plemena osnivaju državu oko današnjeg Szekesfehervara u Mađarskoj.
* Bologna formalno postaje dio Kraljevstva Italija.
* Kralj Odo umire i na zapadnofranačko prijestolje stupa njegov suparnik Charles Glupi.
* Lambert II od Spoleta, kralj Italije i sveti rimski car, je ubijen.
* Kralj Kasyapa IV dolazi na prijestolje u Šri Lanki.
* U današnjem Nepalu osnovan Bhaktapur.
* U Etiopiji završava era Yodit.


## Rođenja

## Smrti

* Odo od Francuske
* Lambert II od Spoleta

## Reference
Bhaktapur

**Bhaktapur** (nepalski: भक्तपुर), **Bhadgaon**, što znači "Grad obožavatelja") ili **Kvopa** (nepalski bhasa jezik: ख्वप *Khwopa*) je stari grad naroda Nevari u kutu doline Katmandu u Nepalu, 13&nbsp;km istočno od Katmandua. On je tijekom druge polovice 15. stoljeća bio Nepalskom prijestolnicom dinastije Malla, slavan po svojoj bogatoj kulturi, hramovima, te umjetninama od drveta, metala i kamena.

## Historija

Dolina Katmandu je politički i kulturno dominirala ovim dijelom Nepala, a njena mitološka i dokumentirana povijest su toliko povezani da ih je teško razdvojiti. Izvornog imena **Khwopinggram** ("Stari grad"), grad je oduvijek bio na važnom putu svile koji je povezivao Indiju s Kinom preko Tibeta. Taj mu je položaj osigurao razvoj i blagostanje.

On je tijekom druge polovice 15. stoljeća postao nepalskom prijestolnicom dinastije Malla, odakle je 1768. godine Prithvi Narayan Shah osvojio ostatk Nepala.

God. 1934. pogodio ga je strašan potres u kojemu je poginuo veliki broj ljudi i srušene su mnoge povijesen zgrade. Zato se Durbar trg danas čini mnogo prostranijim od istoimenih dvorskih trgova u Katmanduu i Patanu.

## Znamenitosti
Dolina Katmandu je zbog brojnih kulturno-povijesnih spomenika upisan na listu svjetske baštine UNESCO-a. Jedan od sedam ovih spomenika je Durbar trg ("dvorski trg") koji ima oblik spiralne školjke, jednog od simbola Bude. Na trgu se nalaze i:
* Durbar palača s 55 prozora koju je izgradio radža Jitamitra Malla 1769. godine od kada je bila kraljevskim dvorom i prijestolnicom Nepala. Danas je Državna galerija,
* Zlatna vrata koja vode do dvora Mulchok u kojemu se nalazi hindusistički hram *Taleju Bhawani*.
A u gradu se nalzi više od 40 hramova (kao što su: *Nagarkot, Surya Vinayak, Kamal Vinayak, Siddha Pokhari i Chonga Ganesh*) i drugih važnih spomenika kao što su:
* Još tri trga: Taumadhi, Dattatreya i Trg lončara,
* Sidhin hram *Nyatapola* (1701.) s petokatnom pagodom,
* "Božanska čudesna vizija" koji je najveća skulptura Šive (linga) sa Zlatnim vratima i prekrasnim prozorima u obliku pauna, i dr.


Datoteka:Bhaktapur2006- (5).JPG|Zlatna vrata Durbar palače
Datoteka:Bhaktapur.jpg|Skulptura vjernika na glavnom trgu
Datoteka:Atbhaktapur.jpg|Nyatapola hram
Datoteka:Bhairavnath.jpg|Bhairavnath hram


## Vanjske veze
* Virtualni obilazak Nepala
* Stare fotografije Bhaktapura iz 1920.
;Ostali projekti
Ivan IX (papa)

**Ivan IX.** je bio papa od siječaja 898. do siječnja 900. godine. O njegovom životu prije nego što je postao papa se ne zna mnogo, osim da se rodio u Tivoliju, te da ga je papa Formoz zaredio za benediktinskog redovnika. Nakon iznenadne smrti njegovog prethodnika Teodora II, izabran je za papu uz podršku aristokrata na čelu sa Kućom Spoleto.

Ivanov pontifikat je bio relativno kratak, ali ipak duži od većine njegovih prethodnika, koji su bili ubijani ili svrgavani uslijed sve nasilnijih frakcijskih borbi u Rimu. Ivan je nastojao suzbiti nasilje održavanjem niza sinoda, od kojih je najvažniji onaj kojim su poništene odluke zloglasnog Sinoda trupla te njegov posthumno osuđeni prethodnik Formoz rehabilitiran i ponovno sahranjen u Bazilici svetog Petra.

U vanjskoj politici se nastojao osloniti na cara Lamberta; u zamjenu za carsku podršku posebnim je sinodom potvrdio carski autoritet nad Rimom, odnosno odredio da se nijedan papa ne može birati bez prisustva carskih delegata. Taj je, savez, međutim, propao zbog Lambertovog ubistva.

Ivan IX. je umbro siječnja 900. Sahranjen je u Bazilici svetog Petra u Vatikanu.. 
Naslijedio ga je Benedikt IV. (900—903).

## Reference
István Szabó

**István Szabó** (18. februar 1938 -) je mađarski scenarist, filmski i operni režiser, koji se smatra najpoznatijim mađarskim sineastom od 1960-ih. Stekao je reputaciju filmskog autora i umjetnika zahvaljujući nizu filmova koji se bave burnom historijom Centralne Evrope u 20. vijeku i etičkim dilemama koju su tadašnje političke okolnosti stavljale pred pojedince. Svjetsku je slavu početkom 1980-ih stekao sa filmom *[[Mefisto (1981 film)|Mefisto]]* koji je nagrađen Oscarom za najbolji strani film. Otada je u pravilu snimao filmove u međunarodnim koprodukcijama, na raznim jezicima i raznim lokacijama.

## Najpoznatiji filmovi
* *[[Mefisto (1981 film)|Mefisto]]* (1981)
* *[[Pukovnik Redl (film)|Pukovnik Redl]]* (1985)
* *[[Hanussen (1988 film)|Hanussen]]* (1988)
* *[[Meeting Venus]]* (1991)
* *[[Sunshine (1999 film)|Sunshine]]* (1999)
* *[[Taking Sides (film)|Taking Sides]]* (2001)
* *[[Being Julia]]* (2004)

## Literatura
* Cockrell, Eddie. “Relatives”, *Variety* (5 February, 2006) http://www.variety.com/review/VE1117929481/. Retrieved 2011-09-10.
* Cunningham, John. *Hungarian Cinema: From Coffee House to Multiplex* (Wallflower Press, 2004).
* Deak, Istvan. “Strangers at Home”, *The New York Review of Books* 47.12 (2000) http://www.nybooks.com/articles/archives/2000/jul/20/strangers-at-home/. Retrieved 2011-09-10.
* Gervai, András. “A Screen Moralist”, *The Hungarian Quarterly* http://www.hungarianquarterly.com/no168/15.html . Retrieved 2011-09-10.
* “Istvan Szabo Biography,” Film Reference http://www.filmreference.com/film/58/Istvan-Szabo.html. Retrieved 2011-09-10.
* Jaehne, Karen. “Istvan Szabo: Dreams of Memories”, *Film Quarterly* 32.1 (1978).
* Paul, David. “An Excerpt from ‘István Szabó’", David W. Paul http://home.comcast.net/~dwp1944/Szabo.htm. Retrieved 2011-09-10.
* “Portrait: István Szabó - Who Believes that Actors are the Most Important”, *Danubius Magazin* http://www.danubiusmagazin.hu/magazin/tortenelem/szabo_e.htm. Retrieved 2011-09-10.
* "Sweet Emma, Dear Böbe,“ *Karlovy Vary International Film Festival* http://www.kviff.com/en/films/film-archive-detail/20092680-sweet-emma-dear-bobe/ . Retrieved 2011-09-10.
* Szabó, István. "Essential Close-Ups", *Being Julia Press Kit* (2004) http://www.sonyclassics.com/beingjulia/presskit.pdf. Retrieved 2011-09-10.
* “Széchenyi Academy of Letters and Arts”, *Hungarian Academy of Sciences* http://mta.hu/articles/szechenyi-academy-of-letters-and-arts-102941. Retrieved 2011-09-10.
Margarita Levijeva

**Margarita Levijeva** (, ) je rusko-američka glumica, rođena 1. januara 1985. godine u Sankt Peterburgu (Rusija).

## Biografija
Rođena je u Sankt Peterburgu (tadašnji Lenjingrad) gde je sa tri godine počela da se bavi gimanastikom. Kada je imala 11 godina sa majkom i bratom blizancem se seli u SAD. Tamo je pohađala višu školu u Secaucus (Nju Džersi), a kasnije je studirala i ekonomiju na njurorškom univerzitetu. Posle toga upisuje glumu na *William Esper Studio*. Svoju prvu ulogu je ostvarila u filmskoj komediji *Billy's Choice* 2004. godine. Nakon toga igra u nekoliko serija (*Law & Order: Trial by Jury, Vanished*) i TV filmova (*N.Y.-70, The Prince*). Svoju najveću ulogu je ostvarila kao *Eni Njuton* u filmu Nevidljivi 2007. godine. Iste te godine igrala je i u filmu Noise, zajedno sa Timom Robinsom i Bridžet Mojnahan.

Od 2011. nastupa u TV-seriji *[[Revenge (TV serija)|Revenge]]*.

## Nagrade i priznanja
Godine 2005. Njujork magazin ju je svrstao među 50 najlepših njujorčana.

## Vanjske veze

* 
* Zvančna prezentacija
The Invisible (film)

***The Invisible*** je američki triler film sa nadnaravnim elementima snimljen 2007. godine u režiji Davida S. Goyera. Predstavlja remake švedskog filma *[[Den osynlige]]* iz 2002. godine, koji se, pak temeljio na istoimenom romanu Matsa Wahla. Protagonist je maturant (čiji lik tumači Justin Chatwin) koji se, nakon što je jedne noći brutalno pretučen, budi shvativši da više ne može kontaktirati sa vanjskim svijetom, odnosno da je zarobljen između svijeta živih i mrtvih.

Film je doživio uglavnom loše kritike i slab rezultat na kino-blagajnama.

U Srbiji je prikazan pod naslovom ***Nevidljivi***, a u Hrvatskoj pod naslovom ***Izigrati smrt***.

## Uloge
* Džastin Četvin - Nik Pauel
* Margarita Levijeva - Eni Njuton
* Marša Gej Harden - Dajana Pauel
* Kris Market - Pit
* Aleks O`Lohlin - Markus Boem
* Kalum Kit Reni - detektiv Brajan Larson

## Vanjske veze
* 
* 
* 
* ''The Invisible'' at Metacritic
*
Justin Chatwin

**Džastin Četvin** () je kanadski glumac, rođen 31. oktobra 1982. godine u Nanajmou, Britanska Kolumbija (Kanada). Najpoznatiji je po ulogama Robija Ferijera u Spilbergovom *[[War of the Worlds (film, 2005)|Ratu svetova]]*, Nika Pauela u trileru *[[The Invisible (film)|Nevidljivi]]* i Gokua u *[[Dragon Ball Z (live action 2008 film)|Dragon Ball]]*. Od 2010. nastupa kao stalni član postave u TV-seriji *[[Shameless (TV serija)|Shameless]]*.

## Vanjske veze
*
Marcia Gay Harden

**Marcia Gay Harden** (14. august 1959 -) je američka kazališna i filmska glumica. Pažnju je na sebe prvi put skrenula nastupom u *[[Miller's Crossing]]* (1990) nakon čega je imala niz zapaženih uloga na filmu, kazalištu i televiziji (pri čemu se ističe druga sezona TV-serije *[[Damages (TV serija)|Damages]]*). Godine 2000. je dobila Oscara za najbolju sporednu žensku ulogu u filmu *[[Pollock (film)|Pollock]]*, a 2009. Tony za ulogu u brodvejskoj predstavi *[[God of Carnage]]*.

## Vanjske veze
* 
* 
* Marcia Gay Harden  at Internet Off-Broadway Database
* Marcia Gay Harden 2006 Interview  on *[[Sidewalks Entertainment]]*
Ioan Gruffudd

**Ioan Gruffudd** (; 6. oktobar 1973 -) je velški glumac. Školovao se na Kraljevskoj akademiji dramskih umjetnosti te potom nastupao u filmovima na velškom jeziku, prije nego što je pažnju javnosti privukao ulogom petog časnika Harolda Lowea u filmu *[[Titanic (1997 film)|Titanic]]*. Potom je u domovini stekao slavu ulogom kapetana Horatioa Hornblowera u istoimenoj seriji TV-filmova. Nakon toga je nastupao u niz blockbustera, a među čime se ističe uloga Lancelota u filmu *[[King Arthur (film)|King Arthur]]* (2004), Mister Fantastic (Reed Richards) u *[[Fantastic Four (film)|Fantastic Four]]* (2005) i njegovom nastavku *[[Fantastic Four: Rise of the Silver Surfer]]* (2007) te uloge historijskih ličnosti kao što su abolicionistički vođa William Wilberforce u filmu *[[Amazing Grace (2006 film)|Amazing Grace]]* (2006) i britanski premijer Tony Blair u filmu *[[W. (film)|W.]]* (2008). Kasnije je nastupao i u TV-seriji *[[Ringer (TV serija)|Ringer]]*.

## Fusnote

## Literatura

* 
* 

## Vanjske veze
* 
* 
*
Carrie Fisher

**Carrie Frances Fisher** [ˈkæri ˈfrænsɪs ˈfɪʃər] (Beverly Hills, 21. oktobra 1956. – Los Angeles, 27. decembra 2016.), američka glumica, spisateljica, scenaristica i perfomerica. Najpoznatija je po ulozi princeze Leie u originalnoj trilogiji *[[Star Wars|Ratova zvijezda]]*; nakon nje je napisala poluautobiografski roman *[[Postcards from the Edge]]* koji je postao bestseler i koji je kasnije scenaristički adaptirala u istoimeni film. Napisala je autobiografsku monodramu *[[Wishful Drinking]]*.

## Fusnote

## Vanjske veze

* 
* 
* 
* 
* 
* Working the Edge , a 1990 *[[Entertainment Weekly]]* cover story profiling Fisher
*
Catherine McCormack

**Catherine McCormack** (3. april 1972 -) je engleska glumica najpoznatija po ulogama u filmovima kao što su *[[Braveheart]]*, *[[Spy Game]]*, *[[28 Weeks Later]]* i *[[Dangerous Beauty]]*.

## Reference

## Vanjske veze
* 
* 2006 Interview with Catherine McCormack on Theatre.com
* Catherine McCormack&nbsp;– Life after Braveheart
* Interview with Broadway.com
* "Unrecognised Beauty"&nbsp;– 1998 interview with Spliced 
* What's On Stage article about Peter Hall's 2008 plays with Catherine McCormack
Maria Grazia Cucinotta

**Maria Grazia Cucinotta** (Messina, 27. jul 1968) je italijanska glumica. Od 1990. je radila kao manekenka prije nego što je pažnju svjetske javnosti privukla u filmu *[[Il Postino]]* (Poštar), tumačeći ulogu lokalne ljepotice u koju se zaljubi glavni junak. 

## Izvori

## Vanjske veze

*  
* 
* 
* CNN interview with Maria Grazia Cucinotta
Svjetovna etika

**Svjetovna etika** ili **laička etika** je grana etike u kojoj se moralni zakoni izvode isključivo iz ljudskih sposobnosti kao što su logika, razum ili moralna intuicija, a ne proizlazi iz nadnaravnog (vjerskog) otkrivenja ili vodstva (koji je izvor vjerske etike). Svjetovna etika obuhvaća bilo koji etički sustav koji ne podilazi nadnaravnom, kao što su humanizam, svjetovnost i slobodno mišljenje.

Većina svjetovnih moralnih sustava prihvaćaju ili društvene norme društvenih ugovora, neki oblik pripisivanje unutarnje moralne vrijednosti, intuicija se temelji na deontologija, moralni ili kulturni relativizam.Manji dio smatra kako znanstveno razmišljanje može otkriti moralnu istinu. To je poznato kao znanost o moralu. Pristupi poput utilitarizma, subjektivnog moralnog relativizma i etičkog egoizmu su manje uobičajeni, ali i dalje zadržavaju značajan broj sljedbenika svjetovnim etičarima. Malo se pozornosti posvećuje stavovima moralnog skepticizma i moralnog nihilizma, međutim mnogi su vjerski i pojedini svjetovni etičari uvjereni kako svjetovni moral ne može postojati bez boga ili bogova pružajući ontološko *uzemljenje*, ili ga je barem nemoguće pojmiti osim autoritativne objave.

Načela svjetovni etike ne moraju nužno biti u suprotnosti s vjerskom etike. Na primjer, zlatno pravilo ili predanost nenasilju, podržavaju i vjerski i svjetovni etički okviri. Sustavi svjetovne etike također mogu varirati unutar društvenih i kulturnih normi u određenom vremenskom razdoblju
Rosamund Pike

**Rosamund Mary Elizabeth Pike** (27. januar 1979 -) je britanska glumica, najpoznatija po ulogama negativke Mirande Frost u filmu *[[Die Another Day]]* i Jane Bennett u filmu *[[Pride & Prejudice (2005 film)|Pride and Prejudice]]*. Odrasla je u porodici koncertnih muzičara i opernih pjevača, a 2001. je diplomirala englesku književnost na Oxfordu. Osim glumom se bavi i sviranjem violončela. Godine 2014. je izazvala veliku pažnju naslovnom ulogom u trileru *[[Gone Girl (film)|Gone Girl]]*.

## Vanjske veze

*
Natascha McElhone

**Natascha McElhone** (14. decembar 1969 -) je engleska kazališna, filmska i televizijska glumica, najpoznatija po ulogama u filmovima kao što su *[[Ronin (film)|Ronin]]*, *[[The Truman Show]]* i *[[Solaris (2002 film)|Solaris]]*, odnosno tumačenju lika Karen van der Beek u TV-seriji *[[Californication (TV serija)|Californication]]*.

## Izvori

## Vanjske veze
*
Matthew Perry (razvrstavanje)

**[[Matthew Perry]]** (1969–2023) bio je kanadsko-američki filmski i televizijski glumac.

**Matthew Perry** ili **Matt Perry** se također može odnositi na:
* Matthew C. Perry (1794–1858), američki mornarički oficir koji je prisilio Japan da otvori luke za trgovine sa Zapadom
* Matthew J. Perry (1921–2011), afroamerički pravnik 
* Matt Perry (ragbijaš) (r. 1977), engleski ragbijaš

## Reference
S1m0ne

***S1m0ne*** je SF-film s elemenitima komedije, snimljen 2002. u režiji Andrewa Niccola. Glavni lik je filmski režiser (čiji lik tumači Al Pacino), koji suočen s odlaskom glavne glumice s važnog projekta, zamjenu pronalazi u računalnoj simulaciji savršene žene po imenu S1m0ne (čiji lik tumači kanadski supermodel Rachel Roberts).

Film je doživio pomiješane kritike.

Niccol i Rachel Roberts su za vrijeme snimanja započeli ljubavnu vezu, a kasnije su se i vjenčali.

## Uloge
* Al Pacino - Viktor Taransky
* Catherine Keener - Elaine Christian
* Evan Rachel Wood - Lainey Christian
* Rachel Roberts - Simone
* Winona Ryder - Nicola Anders
* Jay Mohr - Hal Sinclair
* Pruitt Taylor Vince - Max Sayer
* Jason Schwartzman - Milton
* Elias Koteas - Hank Aleno
* Rebecca Romijn - Faith

## Zarada filma
* Zarada u SAD - $9.688.676
* Zarada u inozemstvu - $9.887.347
* Ukupno - $19.576.023

## Vanjske veze
* 
* 
* 
* Reflections on ''S1m0ne''  by Ray Kurzweil
Catwoman (film)

***Catwoman*** je američki superherojski film snimljen 2004. godine u režiji Pitofa koji predstavlja polu-spinoff filmske serije Batmanu. Inspiraciju je pružio Žena mačka (Catwoman), lik iz stripova DC Comicsa koja se tradicionalno prikazuje kao supernegativac i predmet ljubavi superheroja Batmana. Protagonist filma je potpuno novi lik po imenu Patience Phillips, a koga tumači Hale Berry. Film je doživio porazne kritike i propast na kino-blagajnama, te se često kao navodi na listama najgorih filmova ikada napravljenih.

Među Zlatnim malinama koje je film dobio, našla se i Zlatna malina za najgoru glumicu. Njega je, kao jedna od rijetkih glumica "počašćenih" tim "priznanjem" došla lično preuzeti Hale Berry, priznavši da je film očajno loš.

## Izvori

## Vanjske veze
* Official site
* 
* 
*
Emina Jahović

**Emina Jahović** (rođena 15. januara 1982. u Novom Pazaru) je pop pjevačica iz Srbije. Popularna je u Srbiji, Crnoj Gori, BiH, Hrvatskoj, te u Turskoj, gdje je poznata kao *Emina Sandal*.

## Biografija
Emina potiče iz ljekarske porodice, otac Nusret (kardiolog) i majka Senija (pedijatar). Sa samo 13 godina je ostala bez oca. Živjela je sa majkom Senijom, sestrom Sabinom (dječiji psihijatar, koja živi i radi u Beogradu) i bratom Mirsadom, koji je inače poznati košarkaš. Isla je u Osnovnu školu "Meša Selimović" i bila odlična učenica. Po ugledu na starijeg brata Mirsada, u šestom razredu osnovne škole počela je trenirati košarku. Visoka, mršava i krhka trenirala je pune dvije godine, a u jednom periodu života, u roku od samo četiri mjeseca, porasla je čak 11 centimetara. Tada je njena majka Senija počela je da joj sugeriše da prekine sa košarkom. Imala je talenta i za glumu, ali kada je u osnovnoj školi na predstavi "Galeb" otpjevala pjesmu "Kaži zašto me ostavi", odlučila je da se bavi pjevanjem. Bila je jako talentovano dijete, pa su joj od ruke isli i vajarstvo, a igrala je i u folkloru. Kao tinejdžerka, sa samo sedamnaest godina, Jahovićeva važi za jednu od najlepših srpskih pjevačica, pa je često porede sa Penelope Kruz. Njen sadašnji muž, poznati turski pop-pjevač Mustafa Sandal, vjerio je Jahovićevu u Sent Moriću, a venčanje je organizovano u Istanbulu 13. januara 2008. godine. Iste godine, tačnije 8.8.2008. na svijet dolazi njihov stariji sin Jaman, koji je rođen carskim rezom u američkoj bolnici u najvećem turskom gradu. Četiri godine kasnije Emina i Mustafa drugi put postaju roditelji: 21.2.2012. Emina takođe carskim rezom rađa svog mlađeg sina, Javuza. Sarađuje sa bh. muzičarom Harijem Varešanovićem i putuje na turnuje sa njim.

Učestvovala je na izboru za predstavnika Bosne i Hercegovine na Pesmi Evrovizije 2002. sa pesmom „U, la, la“. 2003. godine pobijedila je na festivalu *Sunčane Skale* sa pjesmom *Uzalud se budim*. Iste godine je osvojila „Zlatnu zvezdu“ na dodjeli „Oskara popularnosti“ u Sarajevu. Organizatori su je najavljivali i kao izvođača na Beoviziji 2007, ali je izostala sa konačnog spiska učesnika, ali je učestvovala na srpskom nacionalnom izboru za Pesmu Evrovizije 2010. 

Do sada je izdala 4 albuma.

## Diskografija
* *Osmi dan* (2002.)
* *Radije ranije* (2005.)
* *Exhale* (2008.)
* *Singles & Duets* (2008.)
* *Vila* (2009.)
* *Metamorfoza* (2014.)
* *Dalje* (2018.)
* *Svitanje* (2025.)

## Reference

## Vanjske veze
* Zvanični vebsajt Emine Jahović
North Country (film)

***North Country*** (preveden kao ***Sjeverna zemlja***) je američki igrani film snimljen 2005. u režiji Niki Caro. Radnja je inspirirana knjigom *Class Action* Clare Bingham i Laure Leedy Gansler koja je, pak, opisivala stvarne događaje vezane uz sudski proces Jenson v. Eveleth Taconite Co., poznat po tome što je ustanovio nove standarde zaštite od seksualnog zlostavljanja u američkom pravu. Protagonistica je Josey Aimes (čiji lik tumači Charlize Theron), koja se, bježeći od nasilnog muža, vraća u rodni grad u Minnesoti i zapošljava u lokalnom rudniku, ali tamo trpi zlostavljanja i poniženja od svojih seksističkih muških kolega.

Usprkos slabih rezultata na kino-blagajnama i zamjerki da je holivudskom fikcijom pojednostavnio i "zasladio" mnogo mračnije događaje i komplicirani sudski spor, *North Country* je primio pohvalne kritike, a niz glumaca je nominiran za prestižne nagrade, uključujući Oscare.

## Uloge
* Šarliz Teron — Džozi Ejms
* Franses Makdormand — Glori
* Sisi Spejsek — Alis Ejms
* Šon Bin — Kajl
* Vudi Harelson — Bil Vajt
* Ričard Dženkins — Hank Ejms
* Džeremi Rener — Bobi Šarp
* Tomas Kertis — Semi Ejms
* Mišel Monahan — Šeri

## Reference

## Vanjske veze
* 
* 
* 
* 
* Jenson Vs. Eveleth Mines and North Country, the true story which served as the basis for the film
* About the filming of ''North Country''
Michael Jai White

**Michael Jai White** (10. novembar 1967 -) je američki glumac i majstor borilačkih vještina. Nastupao je u brojnim filmovima i TV-serijama, a u karijeri mu se najviše ističe uloga Ala Simmonsa, protagonista filma Spawn.

## Vanjske veze
* 
* The Official Michael Jai White Website
* Web page on White from Bridgeport Central High School
The Backyard

***The Backyard*** je američka nijema filmska komedija snimljena 1920. godine. U njoj je nastupio Oliver Hardy.

## Cast
* Jimmy Aubrey - "Policajac"
* Oliver Hardy - Nasilnik (kao Babe Hardy)
* Jack Ackroyd - milioner
* Kathleen Myers - njegova kćer
* Evelyn Nelson - njegova kćer

## Vanjske veze
*
Man About Town (2006 film)

***Man About Town*** je američki igrani film snimljen 2006. u režiji Mikea Bindera. Naslovni protagonist je uspješni holivudski agent (čiji lik tumači Ben Affleck), a kome se dotada savršeni život počne raspadati nakon što je počeo pisati dnevnik.

U Hrvatskoj je distribuiran pod naslovom ***Gradska faca***, a u Srbiji kao ***Čovek iz grada***.

## Uloge

## Reference

## Vanjske veze
* 
* AMC Filmcritic 
* Rotten Tomatoes
* Yahoo! Movies
Rollerball (2002 film)

***Rollerball*** je američki igrani film snimljen 2002. u režiji Johna McTiernana. Predstavlja remake klasičnog science fiction filma Rollerball iz 1975. godine. Radnja je smještena u Centralnu Aziju u bliskoj budućnosti čije siromašne mase zabavlja sport zvan rollerball u kome nastupaju američki i drugi zapadni sportaši. Protagonist je bivši američki hokejaš (čiji lik tumači Chris Klein) koji se pobuni protiv svojih beskrupuloznih poslodavaca čim dozna da su radi veće gledanosti i profita spremni igru učiniti još nasilnijom, pa i spremni riskirati život igrača.

*Rollerball* se smatra jednim od najvećih filmskih razočaranja 2000-ih, s obzirom na porazne rezultate na kino-blagajnama, ali i još poraznije kritike koje su ga često navodile kao primjer svega što je loše u holivudskim remakeovima svog doba. Osobiti predmet kritika je bio i režiser McTiernan, čija je reputacija majstora akcionog filma ozbiljno dovedena u pitanje.

## Reference

## Vanjske veze
* 
* 
* 
* Science Fiction Radio Theater - Rollerball Murder  Rollerball Murder Audio Drama
* Review of Rollerball (2002) on the Video DeathRay  podcast
Naveen Andrews

**Navin Endruz** (rođen 17. januara 1969.) je britanski glumac. Najpoznatiji je ulogama u filmu Grihhaus (2007) i televizijskoj seriji Izgubljeni kao Sajid Džarah.

## Biografija
### Rani život
Endruz je rođen u Londonu. Majka Nirmala, psiholog i otac Stenli Endruz, biznismen su imigranti iz Indije. Rastao je u Vondsvortu, Južnom Londonu.

### Karijera
Endruz je išao na audiciju za školu glume. Otišao je u londonsku školu umetnosti i muzike sa Juanom Makgregorom i Dejvidom Tjulisom. Njegovo učenje se isplatilo kada je dobio ulogu u filmu Hanifa Kurešija, London me ubija (1991). Najpoznatiji je po svojoj ulozi Kip u filmu Engleski pacijent (1996) i kao Sajid Džarah u američkoj seriji Izgubljeni (2004).
The Alibi

***The Alibi*** (preveden kao **Alibi**) je američki igrani film snimljen 2006. u režiji Matta Checkowskog i Kurta Mattile. Protagonist je Ray Elliot (čiji lik tumači Stephen Coogan), voditelj agencije koja pruža usluge alibija nevjernim supružnicima, a radnja prikazuje probleme u koje upadne kada djevojka jednog od njegovih klijenata završi kao žrtva ubistva.

## Uloge
* Stiv Kugan — Rej Eliot
* Rebeka Romejn — Lola
* Selma Bler — Adel
* Džejms Brolin — Robert Hač
* Sem Eliot — Mormon
* Džejmi King — Heder
* Džon Legvizamo — Hanibal
* Džejms Marsden — Vendel Hač
* Debi Mazar — detektiv Brajs
* Henri Rolins — Pati
* Debora Kara Anger — Doroti

## Reference

## Vanjske veze
* 
*
Selma Blair

**Selma Blair** (rođena kao **Selma Blair Beitner** 23. juna 1972.) je američka kazališna, filmska i televizijska glumica. Prije početka glumačke karijere se bavila fotografijom, a zapažena je postala zahvaljujući sporednoj ulozi u filmu *[[Cruel Intentions]]*.

## Izvori

## Vanjske veze

* 
* 
* Selma Blair Producer Profile for The 1 Second Film 
* Blair in June 2008 issue of ''Men's Vogue''
Leni Riefenstahl

**Berta Helene Amalie "Leni" Riefenstahl** (Berlin, 22. august, 1902 – Pöcking, 8. septembar, 2003) je bila njemačka plesačica, glumica, fotograf, filmski režiser i producent. 

Poznata je kao inovator u filmskim tehnikama i vrhunski estet u filmskoj industriji. Njeni najpoznatiji režiserski radovi vezani su uz propagandne dokumentarne filmove iz doba nacističke Njemačke, kada je bila omiljeni režiser Adolfa Hitlera. Među tim filmovima se posebno ističe *Olympia*, film sniman za vrijeme Olimpijskih igara u Berlinu 1936, u kojem je prva primijenila revolucionarne tehnike u snimanju sportskih događanja, naprimjer postavljanje kamere na tračnice da bi se bolje pratilo kretanje sportaša. Nakon rata, iako nikad direktno optužena za ratne zločine, bila je odbačena od filmske industrije i nije ponovno dobila šansu stvarati dugometražne filmove. Ipak, do svoje smrti ostala je aktivna u umjetničkom radu, posebno na području fotografije, a snimala je i dokumentarne filmove s podmorskim pejsažima.

Postoje određene kontroverze u vezi njene saradnje s nacističkim režimom. Neosporno je da je svojim filmovima itekako pomogla u propagandi kojom je njemački narod zaveden od strane Hitlera. Postojale su, nikad dokazane, sumnje da je za potrebe snimanja masovnih scena svojih dokumentaraca koristila statiste iz koncentracionih logora, koji su nakon snimanja vraćeni natrag u logore gdje su navodno kasnije većinom izgubili živote.
Klausjürgen Wussow

**Klausjirgen Vusov** ( * 30. april 1929 u Kamijen Pomorski; 19. jun 2007 u Ridersdorf kod Berlina) je bio njemački filmski i pozorišni glumac. Bio je i počasni državljanin Austrije.

Debitovao je na narodnoj pozornici u Šverinu. Pozorišnu karijeru je nastavio u pozorištu Hebel i pozorištu *Na nasipu brodogradilišta* u Berlinu. kao i u gradskim pozorištima u Frankfurtu, Diseldorfu, Kelnu, Cirihu i Minhenu. Od 1964. do 1986. je bio član pozorišne trupe *Bečkog burgteatra*.

## Televizijska karijera
70-tih godina 20. vijeka Vusov je glumio u televizijskim serijama, kao npr. seriji od 26 epizoda *Kraljičin kurir*, gdje bez dubla glumi i opasne scene potporučnika Roteka. Igrao je u serijama *Ringštrasepalais* i *Vodnik Beri*, koju je napustio nakon 12 epizoda.

Široj publici postaje poznat tek posle uloge *profesora Brinkmana* u 70 apizoda *Klinike Švarcvald* (1985-1988). Tu seriju je gledalo oko 28 miliona gledalaca, što je Vusovu donijelo veliku popularnost. Od 1996 do 2003, igrao je ponovo sličnu ulogu u seriji *Klinika pod palmama*, ali ovaj put samo 23 epizode.

Okušao se i na radiju, npr. 1957. kao Peter Koslovski u petodjelnoj radio drami *Na zelenoj obali Špre* u režiji Gerta Vestfala.

## Privatni život
Posle učešća u ratu, od 1946. Vusov je pohađao gimnaziju u Varenu. Ženio se četiri puta. Ima kćerku Konstance koja potiče iz prvog braka sa Jolandom Franc. Iz braka sa glumicom Idom Kratendorf (1960-1991) potiče dvoje djece, Barbara i Aleksander, koji su takođe postali glumci. Iz trećeg braka, sa 26 godina mlađom novinarkom Ivonom Fihofer, potiče njegovo najmlađe dijete, sin Benjamin (1993.). Posle razvoda 2003., Vusov se 2004. iznenada ženi sa Sabinom Šolc, udovicom bivšeg boksera Bubija Šolca. Pateći od posljedica demencije, Klausjirgen je od jula 2006. živio pod medicinskim nadzorom u Štrausbergu u Brandenburgu. U zadnjim mjesecima svog života je veoma oslabio, tako da je u više navrata prebacivan na intenzivno odjeljenje evangelističke bolnice Ridersdorf kod Berlina, gdje je 19. juna 2007 u 12:35 i umro.

## Vanjske veze
* Opširna biografija
* Biografija, filmografija
Austin Powers: The Spy Who Shagged Me

***Austin Powers: The Spy Who Shagged Me*** je američka filmska komedija snimljena 1999. u režiji Jaya Roacha. Predstavlja nastavak filma *[[Austin Powers: International Man of Mystery]]*, odnosno drugi dio trilogije filmova o britanskom tajnom superagentu Austinu Powersu, čiji lik tumači kanadski komičar Mike Myers. Radnja prikazuje pokušaj kriminalnog genija Dr. Evila da ukloni Austina tako što će vremeplovom otići u prošlost i ukrasti njegov "mojo" (zavodničke sposobnosti), odnosno Austinove napore da to spriječi, pri čemu mu pomaže američka agentica Felicity Shagwell (čiji lik tumači Heather Graham).

Kao i prethodni film, i *The Spy* je sadržavao brojne reference na klasične filmove o Jamesu Bondu, ali je uveo i nove živopisne likove kao što su Fat Bastard (koga opet tumači Mike Myers) i Mini-Me (koga tumači Verne Troyer). Usprkos mlakih kritika, kao i problema sa cenzurom (obično vezanih uz brojne implicitne reference na seksualne aktivnosti), pokazao se izuzetno uspješnim, odnosno komercijalno uspješnijim od prethodnika.

U Hrvatskoj je prikazan pod podnaslovom ***Špijun koji me je hvatao***, a u Srbiji sa podnaslovom ***Špijun koji me je kresnuo***.

## Uloge

## Reference

## Vanjske veze
* Official site
* 
* 
*
Tara Reid

**Tara Donna Reid** (8. novembar 1975 -) je američka glumica. Glumom se počela baviti još u djetinjstvu, te je pohađala manhattansku školu Professional Children's gdje su u njenoj klasi bili Christina Ricci, Jerry O'Connell, Sarah Michelle Gellar i Macaulay Culkin. Kao dijete je nastupala u TV-reklamama, a kao adolescentica u tinejdžerskoj seriji *[[Saved by the Bell: The New Class]]*. Prva filmska uloga joj je bio lik porno-zvijezde Bunny u kultnom filmu *[[The Big Lebowski]]*, a nakon čega su slijedili nastupi u hitovima kao što su *[[Cruel Intentions]]*, *[[Urban Legend (film)|Urban Legend]]* i *[[American Pie (film)|Američka pita]]*. Međutim, poslije toga je veliki dio njenih nastupa bio u niskobudžetnim i straight-to-video naslovima, a u javnost je više dopirala zbog burnog privatnog života.

## Izvori

## Vanjske veze
*
Taslima Nasrin

**Taslima Nasrin** (Bengalski: তসলিমা নাসরিন, Arapski: تسليمة نسرین‎) (rođena 25. avrgusta 1962.) je bivša bengalska bangladeška doktorica koja je postala pisac te je napustila svoju zemlju i otišla u egzil 1994. godine. Svojim je književnim radom do kraja 20. vijeka stekla iznimnu popularnost koju je iskoristila za feminističku kritiku islama i religije uopšte.

Od kada je napustila Bangladeš živila je u nekoliko zemalja, a danas živi u glavnom gradu Indije New Delhiju. Svojim radom nastoji podupirati i promovirati sekularni humanizam, slobodu misli, ravnopravnost žena i ljudska prava uopšte.
Zoe Zaucena

**Zoe Zaucena** (*Zoe Zaoutzaina*; ? - maj 899) bila je bizantska carica, odnosno druga supruga cara Lava VI Mudrog. Bila je kćer Stilijanos Zaucesa, uticajnog birokrata na muževom dvoru.

Prema djelu *[[Theophanes Continuatus]]* prije udaje za cara bila je udana za inače opskurnog dvorskog službenika po imenu Teodor Gunijacices. Isti izvor navodi da je nakon muževe smrti (koja se pripisuje trovanju), postala careva ljubavnica. Prema Simeonu Metafrastu je ljubavna veza počela oko godine 889. U to je vrijeme car bio oženjen za svoju prvu suprugu Teofano. Oko godine 893. se Teofano povukla u manastir, a historijski izvori su nejasni oko toga da li je bila razvedena od Lava, odnosno da li je njeno povlačenje bilo dobrovoljno. U svakom slučaju, u tom je periodu njen otac dobio titulu jedinstvenu titulu *[[basileopator]]*. Godine 899. je umrla, iste godine kada i otac.

Imala je dvije kćeri - Ana (koja je umrla kao dijete) i Ana/Eudokija. Prema tekstu koji Christian Settipani pripisuje Nikoli Mistiku, potonja je bila predmet pregovora o zarukama za rimsko-njemačkog cara Luja Slijepog; Settipani smatra da je grof Charles-Constantin od Viennea bio njen sin.

## Vanjske veze
* Her listing along with her husband in "Medieval lands" by Charles Cawley.
Yelü Bei

**Yelü Bei** () (899-7. januar 937), također poznat i kao **Yelü Tuyu** (耶律突欲 or 耶律圖欲), posthumno prozvan kao **Car Wenxian Qinyi** (文獻欽義皇帝) sa hramskim imenom **Yizong** (, formalno **Ren Huangwang** (人皇王, "vladajući kralj ljudi") za vrijeme života (uključujući period kao kralj Dongdana), kada je poznat kao **Dongdan Muhua** (東丹慕華) (931) i potom **Li Zanhua** (李贊華) (931-937) kao podanik dinastije Kasniji Tang, bio je najstariji sin cara Taizua, osnivača dinastije Liaoa. Godine 916. je proglašen nasljednikom cara Taizua, ali nikada nije stupio na prijestolje. Umjesto toga je carem postao njegov mlađi brat Yelü Deguang (car Taizong), a zbog čega je Yelü Bei prebjegao na kinesku teritorije pod vlašću Shatuo dinastije Kasniji Tang, gdje je ubijen 937.

## Izvori i literatura

* 
* *[[Historija Liaoa]]*, vol. 72.
* *[[Zizhi Tongjian]]*, vols. 275, 277, 280.
Prüm

**Prim** () je grad u njemačkoj saveznoj državi Rajna-Palatinat. Jedno je od 235 opštinskih središta okruga Ajfelkrajs Bitburg-Prim. Prema procjeni iz 2010. u gradu je živjelo 5.253 stanovnika. Posjeduje regionalnu šifru (*AGS*) 7232296.

## Geografski i demografski podaci

Prim se nalazi u saveznoj državi Rajna-Palatinat u okrugu Ajfelkrajs Bitburg-Prim. Grad se nalazi na nadmorskoj visini od 460 metara. Površina opštine iznosi 22,9&nbsp;km². U samom gradu je, prema procjeni iz 2010. godine, živjelo 5.253 stanovnika. Prosječna gustina stanovništva iznosi 230 stanovnika/km².

## Međunarodna saradnja




## Reference

## Literatura

* 
* 
* 
* 
* 
* 
* 
* 

## Vanjske veze

* Zvanični sajt opštine 
* Nem. Savezni zavod za statistiku 
* Stalna konferencija gradova i opština 
* KommOn  - Informacioni sistem gradova, opština i okruga.
Regino od Prüma

**Regino iz Prima** (; ? - 915) je bio franački istoričar sa kraja 9. i početka 10. veka.

Pripadao je uglednoj porodici. 892. Postao je opat benediktinskog manastira Prim (*Prüm*) u Lotaringiji koji je bio poznat po istoriografskoj tradiciji. Pošto je 899. godine došao u sukob sa lotarinškim vojvodama prelazi u Trijer gde je 915. umro. 

907. je napisao Hroniku koja obuhvata period od rođenja Hrista do 906. godine. Njen izvorni značaj je od 741. godine, ali joj je vrednost neujednačena. To je jedan od prvih pokušaja svetske istorije kod Franaka, ali se svodi na prikazivanje istorije Franačkih država. Naročito zapadne Franačke i okolnih naroda. Pisac donosi i puno podataka o Slovenima i Mađarima. Pored nedostataka Regino je kritičan, selektivan, stil mu je jasan, jezik jednostavan. Hronologija mu je pobrkana.